บลจ.กสิกรไทยขนกองทุนขายอัดโปรโมชั่นอื้อ
บลจ. กสิกรไทย เดินหน้ารับ &#8220;ฝาก&#8221; ทุกเรื่องการลงทุนในกองทุนรวม&nbsp; เตรียมส่งกองทุนบอนด์ไทย&nbsp; IPO ในงาน&nbsp; พร้อมอัดโปรโมชั่นดูดนักช้อปกองทุนใน Money Expo&nbsp; 6-9 พ.ค. นี้
3 พ.ค. 2553

บลจ. กสิกรไทย เดินหน้ารับ “ฝาก” ทุกเรื่องการลงทุนในกองทุนรวม  เตรียมส่งกองทุนบอนด์ไทย  IPO ในงาน  พร้อมอัดโปรโมชั่นดูดนักช้อปกองทุนใน Money Expo  6-9 พ.ค. นี้
นางสาวยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน กสิกรไทย  เปิดเผยว่า บริษัทจะร่วมออกบูธส่งเสริมการขายร่วมกับเครือธนาคารกสิกรไทย ในงานมหกรรมการเงิน ครั้งที่ 10 (Money Expo 2010) ซึ่งจะจัดขึ้นในวันที่ 6-9 พฤษภาคม 2553 ณ บริเวณ Investment Zone ภายใน Hall A   ศูนย์ประชุมแห่งชาติสิริกิติ์ เพื่อตอบรับความต้องการลงทุนอย่างครบวงจร พร้อมชูจุดเด่นด้านการให้คำแนะนำในการลงทุนอย่างมืออาชีพ เพื่อสร้างความเชื่อมั่นและเพิ่มความอุ่นใจแก่ผู้ลงทุนที่ต้องการฝากทุกเรื่องการลงทุนไว้กับเครือธนาคารกสิกรไทย
นางสาวยุพาวดี กล่าวต่อไปว่า  ในส่วนของบลจ.กสิกรไทย เน้นการนำเสนอผลิตภัณฑ์กองทุนรวมที่หลากหลาย และทำธุรกรรมเพื่อซื้อกองทุนแบบ One Stop Investment เริ่มตั้งแต่การวางแผนการเงินส่วนบุคคลกับบริการ K-We Plan การแนะนำทางเลือกเพื่อการลงทุนอย่างเหมาะสม ทำรายการซื้อทันที ณ จุดขาย พร้อมโปรโมชั่นพิเศษสุด  เช่น  กลุ่มกองทุน LTF/RMF ซึ่งนอกจากผู้ลงทุนจะมีโอกาสรับบัตรกำนัล Tesco Lotus สูงสุด 1,500 บาททันทีภายในงานแล้ว 
ผู้ลงทุนยังสามารถสะสมยอดซื้อสุทธิไว้รวมคำนวณเพื่อรับโปรโมชั่นพิเศษปลายปีได้อีกด้วย  ทั้งยังเพิ่มความสะดวกให้ชำระค่าซื้อกองทุนผ่านบัตรเครดิตกสิกรไทย (K-Credit Card) พร้อมรับคะแนนสะสม 25 บาท ต่อ 1 คะแนน
นอกจากนี้ ยังมีกลุ่มกองทุนรวมต่างประเทศ ซึ่งตอบรับด้านการกระจายความเสี่ยงในการลงทุน ซึ่งมอบบัตรกำนัล Tesco Lotus มูลค่าสูงสุด 2,000 บาทแก่ผู้ที่ลงทุนตามเงื่อนไข เป็นต้น
สำหรับผู้ลงทุนที่ต้องการซื้อกองทุน LTF/RMF เพื่อการลดหย่อนภาษี ถือเป็นจังหวะที่สามารถทยอยเข้าลงทุนได้ โดยเฉพาะกองทุนที่เน้นลงทุนในหุ้น เนื่องจากช่วงนี้ตลาดหุ้นได้ปรับตัวลงมาพอสมควร ส่วนผู้ที่ต้องการลงทุนในกองทุน RMF บลจ. กสิกรไทยได้เสนอทางเลือกใหม่ในการลงทุนเพื่อการเกษียณผ่านกองทุนทองคำ กับกองทุนเปิดเค โกลด์เพื่อการเลี้ยงชีพ (K-GOLD RMF) ซึ่งก็ได้รับการตอบรับอย่างดีจากผู้ลงทุนนับตั้งแต่เสนอขายครั้งแรกเมื่อปลายปีที่ ผ่านมา  โดยผู้ที่ซื้อกองทุน LTF/RMF ในงาน Money Expo มีโอกาสได้รับของสมนาคุณตามโปรโมชั่นในงานเพิ่มเติมเป็นพิเศษ นอกเหนือจากการสะสมยอดซื้อสุทธิเพื่อรับโปรโมชั่นใหญ่ในช่วงปลายปี 
ส่วนกองทุน FIF บลจ. กสิกรไทย มีกองทุนให้เลือกลงทุนได้อย่างหลากหลาย เช่น K-GOLD ซึ่งเน้นลงทุนในกองทุน ETF ทองคำที่ใหญ่ที่สุดในโลก และเป็นโอกาสในการเข้าลงทุนเพื่อโอกาสรับผลตอบแทนที่ดีจากการปรับตัวขึ้นของราคาทองคำ ซึ่งนักวิเคราะห์ยังมองว่าราคาทองคำในระยะยาวจะปรับตัวขึ้นทดสอบระดับ 1,250-1,300 เหรียญดอลลาร์สหรัฐต่อออนซ์อีกครั้ง    นอกจากนี้ยังมีกองทุน K-GLOBE ซึ่งกระจายการลงทุนไปในกองทุนหุ้นทั่วโลก  และกองทุน K-CHINA ก็ยังเป็นทางเลือกที่น่าสนใจสำหรับผู้ที่ต้องการคว้าโอกาสทำ กำไรในหุ้นจีน โดยกองทุนนี้ มีสิทธิพิเศษสำหรับผู้ถือบัตร KBank THE WISDOM Card สามารถใช้ชำระค่าซื้อกองทุน K-CHINA ภายในงานได้เมื่อซื้อกองทุนตั้งแต่ 20,000 บาทขึ้นไป
นอกจากนี้  บลจ. กสิกรไทย ยังเตรียมเสนอขายกองทุนใหม่ในงานดังกล่าว คือ กองทุนเปิดเค พันธบัตร 3 เดือน เอฟ (KGB3MF) เพื่อตอบรับความต้องการแก่ผู้ลงทุนที่ต้องการลงทุนระยะสั้นกับพันธบัตรรัฐบาลในประเทศ ด้วย ซึ่งคาดว่าจะให้ผลตอบแทนหลังหักค่าใช้จ่ายที่ประมาณ 1.10% ผลตอบแทนสำหรับผู้ลงทุนประเภทบุคคลธรรมดาไม่ต้องเสียภาษี  และผู้ที่เลือกลงทุนกับกองทุนดังกล่าวภายในงาน Money Expo 2010 ยังมีโอกาสได้รับบัตรกำนัล Tesco Lotus สูงสุดถึง 4,000 บาทเพิ่มเป็นพิเศษด้วย